Chandrayaan-1

Chandrayaan-1 (, harfiah: kenderaan bulan) ialah misi penerokaan bulan pertama India yang dijalankan oleh agensi angkasa lepas kebangsaannya Pertubuhan Penyelidikan Angkasa Lepas India (ISRO). Misi tanpa manusia ini merangkumi sebuah pengorbit bulan dan sebuah penghentam. Kapal angkasanya dilancarkan oleh sebuah PSLV C11 yang diubahsuai pada 22 Oktober 2008. Kapal angkasa ini berjaya masuk ke orbit bulan pada 8 November 2008.

Pada 14 November 2008, Moon Impact Probe berjaya berpisah dari Chandrayaan dan mendarat di kutub selatan Bulan pada jam 20:31. Dianggarkan kos keseluruhan projek adalah Rs. 3,860 juta.

Satelit bulan penderiaan jauh ini berjisim  ketika berlepas dan  ketika di orbit bulan.  Chandrayaan dilengkapi kelengkapan penderiaan jauh berleraian tinggi untuk memperoleh inframerah dekat yang nyata serta frekuensi sinar X lembut dan kasar visible. Selama dua tahun, dikehendaki memantau permukaan bulan untuk menghasilkan peta sifat-sifat kimia bulan lengkap serta topografi tiga dimensi. Kawasan kutub bulan diberi perhatian khusus kerana mungkin mengandungi air batu. Misi bulan ini mengangkut lima buah muatan ISRO dan enam lagi muatan dari agensi-agensi angkasa lain termasuk NASA, ESA, dan Agensi Aeroangkasa Bulgaria yang diangkut secara percuma.

Setelah mengalami beberapa kegagalan kecil, termasuk kerosakan pengesan bintang, Chandrayaan berhenti menghantar isyarat radio pada jam 29 Ogos 2009, 1:30 pagi IST (4 pagi waktu Malaysia). Pusat kawalan bumi sudah terputus hubungan dengan Chandrayaan, maka berakhirlah misinya. Chandrayaan beroperasi selama 312 hari dalam orbit bulan, kurang separuh tempoh misi yang ditetapkan selama dua tahun.

Antara pencapaiannya ialah penemuan kehadiran molekul air secara meluas dalam tanah bulan.

Objektif misi 
 Melancarkan dan mengorbitkan sebuah kapal angkasa dalam orbit kutub bulan dan menjalankan kajian saintifik.
 Menjalankan pemetaan berleraian tinggi bagi ciri-ciri topografi dalam imej 3D, taburan pelbagai mineral dan spesies kimia berunsur termasuk nuklid-nuklid radioaktif yang melitupi seluruh permukaan bulan dengan menggunakan satu set muatan pengesan jauh. Set data baru itu akan membantu membongkarkan misteri asal-usul dan evolusi Sistem Suria secara amnya dan khusunya Bulan, termasuk komposisi dan mineraloginya.
 Mencapai matlamat misi iaitu memanfaatkan muatan sains, kapal lunar dan kenderaan pelancar dengan sistem sokongan daratan yang sesuai termasuklah stesen DSN, integrasi dan ujian, pelancaran dan pencapaian orbit bulan ~100 km, pengendalian eksperimen dalam orbit, komunikasi/telecommand, penerimaan data telemetri, data yang boleh dilihat segera dan pengarkiban bagi penggunaan saintifik oleh segolongan saintis yang tertentu.

Rujukan

Pautan luar 
Chandrayaan
 Laman web rasmi Chandrayaan-1
 Profil Misi Chandrayaan-1  oleh Penerokaan Sistem Suria NASA
 Laman Chandrayaan-1 NSSDC
 S. K. Shivkumar, Director of the ISRO satellite tracking system, on talking to Chandrayaan
Payloads
 M3 fact sheet 
 SPACE.com: U.S. radar on Chandrayaan-1?
 C1XS X-ray Spectrometer Instrument 

Penerokaan angkasa 2008
2008 di India
2008 dalam sains
Program angkasa lepas India
Pesawat bulan
Kapal angkasa lepas tanpa manusia